**Erabiltzaileentzako: Hobaria jasotzea eta berriztatzea**

Udalak, guztira, 17.142,2€ko hobaria ordaindu behar die 2014an egitasmoan parte hartu dutenei. Baina hobaria, dirutan izan beharrean, bonotan jasoz gero, bosteko multiplotara borobiltzean, **19.000€tara** iristen da.

Bonoak **Bergarako dendetan gastatzeko direnez, herriko ekonomia suspertzearen aldeko apustua** egiten du Udalak. Hori dela eta, parte hartzaileei dagokien **hobaria gorantz borobiltzen da, boskoitza izan arte.** Adibidez, hobaria 20,41€takoa bada, 25€tako bonoak jasoko dira.

Udalak **hobaria bonotan jasotzeko aukera lehenesten du**, hala ere, norbaitek dirutan kobratu nahi izango balu, bere kontu korrontean itzuliko zaio.

Hobaria jaso eta partaide izatea berretsi gura duten garaje plaza jabeak udaletxera hurbildu behar dira, bidali zaien gutuna ekarri eta frogatu beharko dute autoan dutela iaz itsatsitako pegatina.